ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19 - പുതിയ വിവരങ്ങള്
കോവിഡ് -19 മായി ബന്ധപ്പെട്ടു രാജ്യത്തു നടക്കുന്ന പ്രതിരോധ-നിയന്ത്രണ പ്രവർത്തനങ്ങൾ ഉയര്ന്ന തലത്തില് നിരീക്ഷിക്കുകയും കേന്ദ്രഗവണ്മെന്റ്, സംസ്ഥാനങ്ങള്, കേന്ദ്രഭരണ പ്രദേശങ്ങള് എന്നിവയുടെ സഹകരണത്തോടെ വിവിധ നടപടികള് ആരംഭിക്കുകയും ചെയ്തിട്ടുണ്ട്.
കുടിയേറ്റ തൊഴിലാളികളുടെ ക്ഷേമകാര്യങ്ങള് വിലയിരുത്തുന്നതിനും ഏകോപിപ്പിക്കുന്നതിനും കാബിനറ്റ് സെക്രട്ടറി എല്ലാ സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നിര്ദ്ദേശം നല്കിയിട്ടുണ്ട്. ഇവര്ക്ക് ഭക്ഷണം, വെള്ളം, മരുന്ന് തുടങ്ങിയവയുടെ ലഭ്യതയില് ശ്രദ്ധിക്കുന്നതിനും ഇവര് താമസിക്കുന്ന കേന്ദ്രങ്ങളില് ലോക്ഡൗണ് നടപടികള് ഉറപ്പാക്കുന്നതിനും അദ്ദേഹം ആവശ്യപ്പെട്ടിട്ടുണ്ട്. കൂടാതെ പുനരധിവാസ- ക്വാറന്റൈന് കേന്ദ്രങ്ങളില് ശുചീകരണ ക്രമീകരണങ്ങളും നടത്തുന്നതിന് ചുമതലപ്പെടുത്തി. കേന്ദ്ര ആരോഗ്യ കുടംബക്ഷേമ മന്ത്രാലയം ഇന്നലെ കുടിയേറ്റ തൊഴിലാളികള്ക്കായുള്ള മനശാസ്ത്ര സാമൂഹിക നടപടി ക്രമങ്ങളുടെയും ക്വാറന്റൈനിന്റെയും ഉപദേശനിര്ദ്ദേശങ്ങളും പുറപ്പെടുവിച്ചിട്ടുണ്ട്. ഇത്https://www.mohfw.gov.in/pdf/RevisedPsychosocialissuesofmigrantsCOVID19.pdf എന്ന സൈറ്റില് ലഭ്യമാണ്.
ബഹുമാനപ്പെട്ട സുപ്രിം കോടതിയുടെ ഉത്തരവുകള് പ്രകാരം പരിശീലനം നേടിയിട്ടുള്ള കൗണ്സിലര്മാരെയോ എല്ലാ മതങ്ങളിലെയും സമുദായ നേതാക്കളെയോ കുടിയേറ്റ തൊഴിലാളികളുടെ ക്യാമ്പുകളിലേയ്ക്ക് അയച്ച് അവര്ക്ക് മാനസിക-സാമൂഹിക സഹായങ്ങള് നല്കണമെന്ന് സംസ്ഥാനങ്ങളോട് നിര്ദ്ദേശിച്ചിട്ടുണ്ട്.
ബഹുമാനപ്പെട്ട സുപ്രിം കോടതിയുടെ നിര്ദ്ദേശ പ്രകാരം സാങ്കേതിക അന്വേഷണങ്ങള്ക്ക് ആരോഗ്യ മന്ത്രാലയം ഒരു ഇമെയില് ലഭ്യമാക്കുന്നുണ്ട്. . ഇതുവഴി AIIMS,ന്യൂഡല്ഹി പോലുള്ള സ്ഥാപനങ്ങളില് നിന്ന് ആധികാരികമായ സാങ്കേതിക വിവരങ്ങള് ലഭ്യമായിരിക്കും. ആരോഗ്യ കുടുംബക്ഷേമ മന്ത്രാലയത്തിന്റെ വെബ്സൈറ്റില് നിന്നും ടോള് ഫ്രീ നമ്പരായ , ഹെല്പ് ലൈന് ഇ മെയില് എന്നിവിടങ്ങളില് നിന്നും കോവിഡ് -19 മായി ബന്ധപ്പെട്ട വിവരങ്ങള് ലഭിക്കും. കൂടാതെ 24 തരം മെഡിക്കല് ഉപകരണങ്ങളെയും ഡ്രഗ് പ്രൈസ് കണ്ട്രോള് ഉത്തരവ് 2013 പ്രകാരം, 2020 ഏപ്രില് ഒന്നു മുതല് മരുന്നുകളെ പോലെ തന്നെ ഗുണ നിലവാര ത്തിനും, വില നിരീക്ഷണത്തിനും വിധേയമാക്കാനും, ഒരു മരുന്ന് നിര്മാതാവും ഈ ഇനങ്ങളുടെ MRP കഴിഞ്ഞ 12 മാസത്തെക്കാള് 10 ശതമാനത്തിലധികം വര്ധിപ്പിക്കുന്നില്ല എന്ന് ഉറപ്പാക്കാനും നാഷണല് ഫാര്മസൂട്ടിക്കല് പ്രൈസിംങ് അതോറിറ്റി വിജ്ഞാപനം ചെയ്തിട്ടുണ്ട്.
പ്രതിരോധ ശേഷി വർധിപ്പിക്കാൻ ആയൂഷ് മന്ത്രാലയവും സ്വയ സംരക്ഷണത്തിനുള്ള മാര്ഗ്ഗ നിര്ദ്ദേശങ്ങള് ശിപാര്ശ ചെയ്തിട്ടുണ്ട്. പ്രത്യേകിച്ച കോവിഡ് 19 പ്രതിസന്ധി ഘട്ടത്തിൽ ശ്വാസകോശ സംബന്ധിയായ ആരോഗ്യം വർധിപ്പിക്കാൻ.
ലോക്ഡൗണുമായി ബന്ധപ്പെട്ട നിര്ദ്ദിഷ്ഠ സാമൂഹിക അകലം പാലിക്കല് നടപടികള്, കൂടുതല് പേര് ഒത്തു ചേരുന്ന മതകൂട്ടായമ്കള് ഒഴിവാക്കല് എന്നിവഉറപ്പാക്കുന്നത്തിനും വേണ്ട നിർദേശങ്ങൾ നൽകിയിട്ടുണ്ട്
(രാജ്യത്ത് ഇതുവരെ 1637 പേര്ക്ക് രോഗം സ്ഥിരീകരിക്കുകയും 38 മരണങ്ങള് സംഭവിക്കുകയും ചെയ്തു. കഴിഞ്ഞ 24 മണിക്കൂറിനുള്ളില് 376 പുതിയ രോഗികളും മൂന്ന് മരണങ്ങളും ഉണ്ടായി. 132പേർക് രോഗം ഭേദമായി ആശുപത്രികളില് നിന്നു ഡിസ്ചാര്ജായി.
പ്രധാനമന്ത്രിയുടെ ഓഫീസ്
പ്രധാനമന്ത്രി ജർമ്മനിയിലെ ഫെഡറൽ ചാൻസലർ ഒലാഫ് ഷോൾസുമായി ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ജർമ്മനി ഫെഡറൽ ചാൻസലർ ഒലാഫ് ഷോൾസുമായി ഫോണിൽ സംസാരിച്ചു.
ജർമൻ ചാൻസലറായി നിയമിതനായ ഒലാഫ് ഷോൾസ്സിനെ പ്രധാനമന്ത്രി അഭിനന്ദിച്ചു. മുൻ ചാൻസലർ ഇന്ത്യ-ജർമ്മനി തന്ത്രപരമായ കൂട്ടുകെട്ട് ശക്തിപ്പെടുത്തുന്നതിൽ ആഞ്ചല മെർക്കലിന്റെ മഹത്തായ സംഭാവനകളെ അദ്ദേഹം അഭിനന്ദിച്ചു. ഒലാഫ് ഷോൾസ്സിന്റെ നേതൃത്വത്തിന് കീഴിലും ഈ ആക്കം തുടരാൻ ആഗ്രഹിക്കുന്നുവന്നു പ്രധാനമന്ത്രി പറഞ്ഞു.
പുതിയ ജർമ്മൻ ഗവണ്മെന്റ് ഇന്ത്യയുടെ സ്വന്തം സാമ്പത്തിക കാഴ്ചപ്പാടും പ്രഖ്യാപിച്ച ഭരണ മുൻഗണനകളിൽ കാര്യമായ സമന്വയമുണ്ടെന്ന് ഇരു നേതാക്കളും സമ്മതിച്ചു. നിക്ഷേപവും വ്യാപാര ബന്ധങ്ങളും പ്രോത്സാഹിപ്പിക്കുന്നതിന് ഉൾപ്പെടെയുള്ള സഹകരണ സംരംഭങ്ങളുടെ സാധ്യതകൾ അവർ അവലോകനം ചെയ്തു. പുതിയ മേഖലകളിൽ സഹകരണവും വിനിമയവും കൂടുതൽ വൈവിധ്യവത്കരിക്കാനുള്ള സാധ്യതയെക്കുറിച്ച് അവർ യോജിപ്പ് പ്രകടിപ്പിച്ചു . പ്രത്യേകിച്ചും, ഇരു രാജ്യങ്ങളെയും തങ്ങളുടെ കാലാവസ്ഥാ പ്രതിബദ്ധതകൾ കൈവരിക്കാൻ പ്രാപ്തരാക്കുന്നത്തിന് , കാലാവസ്ഥാ പ്രവർത്തനം, ഹരിത ഊർജം എന്നീ മേഖലകളിൽ പുതിയ സഹകരണ സംരംഭങ്ങൾ ആരംഭിക്കുമെന്ന് അവർ പ്രത്യാശ പ്രകടിപ്പിച്ചു,
ചാൻസലർ ഷോൾസിനും ജർമ്മൻ ജനതയ്ക്കും പുതുവത്സരാശംസകൾ നേരുന്ന പ്രധാനമന്ത്രി, ഉഭയകക്ഷി ഗവൺമെന്റുകൾ തമ്മിലുള്ള കൂടിയാലോചനകളുടെ അടുത്ത യോഗത്തിനായി അദ്ദേഹത്തെ ഉടൻ കാണുമെന്ന പ്രതീക്ഷ പങ്കു വച്ചു.
(
പ്രധാനമന്ത്രിയുടെ ഓഫീസ്
വാക്സിനേഷന്റെ പുരോഗതി അവലോകനം ചെയ്യുന്നതിനായി പ്രധാനമന്ത്രി ഉന്നതതല യോഗം വിളിച്ചു ചേർത്തു
ഈ ആഴ്ചത്തെ പ്രതിരോധ കുത്തിവയ്പ്പുകളുടെ വേഗതയിൽ പ്രധാനമന്ത്രി സംതൃപ്തി പ്രകടിപ്പിക്കുകയും ഈ വേഗത മുന്നോട്ട് പോകണമെന്നും ഊന്നിപ്പറഞ്ഞു
ഏതൊരു പ്രദേശത്തും വർദ്ധിച്ചുവരുന്ന അണുബാധകൾ കണ്ടെത്തുന്നതിനും നിയന്ത്രിക്കുന്നതിനും പരിശോധന വളരെ പ്രധാനപ്പെട്ട ആയുധമായി തുടരുന്നതിനാൽ അതിന്റെ വേഗത കുറയുന്നില്ലെന്ന് ഉറപ്പാക്കുക : പ്രധാനമന്ത്രി
കോവിൻ പ്ലാറ്റ്ഫോമിന്റെ രൂപത്തിൽ ഇന്ത്യയുടെ സമ്പന്നമായ സാങ്കേതിക വൈദഗ്ദ്ധ്യത്തിൽ താൽപ്പര്യം പ്രകടിപ്പിച്ച എല്ലാ രാജ്യങ്ങളെയും സഹായിക്കാൻ ശ്രമിക്കണം.
പ്രതിരോധ കുത്തിവയ്പ്പിനായി ആളുകളിലേക്ക് എത്തിച്ചേരാനുള്ള നൂതന മാർഗ്ഗങ്ങൾ പര്യവേക്ഷണം ചെയ്യാനും നടപ്പാക്കാനും സംസ്ഥാന സർക്കാരുമായി ബന്ധപ്പെടുന്നതായി ഉദ്യോഗസ്ഥർ പ്രധാനമന്ത്രിയെ അറിയിച്ചു. ഇത്തരം ശ്രമങ്ങളിൽ എൻജിഒകളെയും മറ്റ് സംഘടനകളെയും ഉൾപ്പെടുത്തേണ്ടതിന്റെ ആവശ്യകതയെക്കുറിച്ച് പ്രധാനമന്ത്രി സംസാരിച്ചു.
ഏതൊരു പ്രദേശത്തും വർദ്ധിച്ചുവരുന്ന അണുബാധകൾ കണ്ടെത്തുന്നതിനും അടങ്ങിയിരിക്കുന്നതിനും പരിശോധന വളരെ പ്രധാനപ്പെട്ട ആയുധമായി തുടരുന്നതിനാൽ പരിശോധനയുടെ വേഗത കുറയുന്നില്ലെന്ന് ഉറപ്പുവരുത്താൻ സം
വാക്സിനേഷന്റെയും കോവിഡ് സാഹചര്യത്തിന്റെയും പുരോഗതി അവലോകനം ചെയ്യുന്നതിനായി പ്രധാനമന്ത്രി ഉന്നത ഉദ്യോഗസ്ഥരുമായി കൂടിക്കാഴ്ച നടത്തി.
രാജ്യത്ത് വാക്സിനേഷന്റെ പുരോഗതിയെക്കുറിച്ച് ഉദ്യോഗസ്ഥർ പ്രധാനമന്ത്രിക്ക് വിശദമായ അവതരണം നൽകി. പ്രായം അനുസരിചുള്ള വാക്സിനേഷൻ കവറേജിനെക്കുറിച്ച് പ്രധാനമന്ത്രിയെ അറിയിച്ചു. ആരോഗ്യപ്രവർത്തകർ , മുൻനിര പ്രവർത്തകർ, വിവിധ സംസ്ഥാനങ്ങളിലെ സാധാരണക്കാർ എന്നിവരിൽ വാക്സിൻ കവറേജ് സംബന്ധിച്ചും പ്രധാനമന്ത്രിയെ അറിയിച്ചു.
വരാനിരിക്കുന്ന മാസങ്ങളിൽ വാക്സിൻ വിതരണത്തെക്കുറിച്ചും ഉത്പാദനം വർദ്ധിപ്പിക്കാനുള്ള ശ്രമങ്ങളെക്കുറിച്ചും ഉദ്യോഗസ്ഥർ പ്രധാനമന്ത്രിയെ ധരിപ്പിച്ചു.
കഴിഞ്ഞ 6 ദിവസത്തിനുള്ളിൽ 3.77 കോടി ഡോസുകൾ നൽകിയിട്ടുണ്ടെന്ന് അവർ പ്രധാനമന്ത്രിയെ അറിയിച്ചു, ഇത് മലേഷ്യ, സൗദി അറേബ്യ, കാനഡ തുടങ്ങിയ രാജ്യങ്ങളിലെ മൊത്തം ജനസംഖ്യയേക്കാൾ കൂടുതലാണ്. 45+ ജനസംഖ്യയുടെ 50 ശതമാനത്തിലധികം പേർക്ക് രാജ്യത്ത് 128 ജില്ലകൾ വാക്സിനേഷൻ നൽകിയിട്ടുണ്ടെന്നും 16 ജില്ലകളിൽ 90 ശതമാനത്തിലധികം വാക്സിനേഷൻ നടന്നിട്ടുണ്ട് . ഈ ആഴ്ചത്തെ പ്രതിരോധ കുത്തിവയ്പ്പുകളുടെ വേഗതയിൽ പ്രധാനമന്ത്രി സംതൃപ്തി പ്രകടിപ്പിക്കുകയും ഈ വേഗത മുന്നോട്ട് കൊണ്ടുപോകേണ്ടത് പ്രധാനമാണെന്ന് ഊന്നിപ്പറയുകയും ചെയ്തു.
പ്രതിരോധ കുത്തിവയ്പ്പിനായി ആളുകളിലേക്ക് എത്തിച്ചേരാനുള്ള നൂതന മാർഗ്ഗങ്ങൾ പര്യവേക്ഷണം ചെയ്യാനും നടപ്പാക്കാനും സംസ്ഥാന സർക്കാരുമായി ബന്ധപ്പെടുന്നതായി ഉദ്യോഗസ്ഥർ പ്രധാനമന്ത്രിയെ അറിയിച്ചു. ഇത്തരം ശ്രമങ്ങളിൽ എൻജിഒകളെയും മറ്റ് സംഘടനകളെയും ഉൾപ്പെടുത്തേണ്ടതിന്റെ ആവശ്യകതയെക്കുറിച്ച് പ്രധാനമന്ത്രി സംസാരിച്ചു.
ഏതൊരു പ്രദേശത്തും വർദ്ധിച്ചുവരുന്ന അണുബാധകൾ കണ്ടെത്തുന്നതിനും നിയന്ത്രിക്കുന്നതിനും പരിശോധന വളരെ പ്രധാനപ്പെട്ട ആയുധമായി തുടരുന്നതിനാൽ പരിശോധനയുടെ വേഗത കുറയുന്നില്ലെന്ന് ഉറപ്പുവരുത്താൻ സംസ്ഥാനങ്ങളുമായി പ്രവർത്തിക്കാൻ പ്രധാനമന്ത്രി ഉദ്യോഗസ്ഥരോട് നിർദ്ദേശിച്ചു.
ആഗോളതലത്തിൽ കോവിൻ പ്ലാറ്റ്ഫോമിൽ വർദ്ധിച്ചുവരുന്ന താൽപര്യത്തെക്കുറിച്ചും ഉദ്യോഗസ്ഥർ പ്രധാനമന്ത്രിയെ അറിയിച്ചു. കോവിൻ പ്ലാറ്റ്ഫോമിന്റെ രൂപത്തിൽ ഇന്ത്യയുടെ സമ്പന്നമായ സാങ്കേതിക വൈദഗ്ദ്ധ്യം ഉപയോഗിക്കാൻ താൽപ്പര്യം പ്രകടിപ്പിച്ച എല്ലാ രാജ്യങ്ങളെയും സഹായിക്കാൻ ശ്രമിക്കണമെന്ന് പ്രധാനമന്ത്രി പറഞ്ഞു.
(
പാര്ലമെന്ററികാര്യ മന്ത്രാലയം
പാർലമെന്ററി കാര്യ മന്ത്രാലയം ജവഹർ നവോദയ വിദ്യാലയങ്ങൾക്കായി 2022-23ലെ 24-ാമത് ദേശീയ യൂത്ത് പാർലമെന്റ് മത്സരത്തിന്റെ സമ്മാന വിതരണ ചടങ്ങ് സംഘടിപ്പിക്കുന്നു
ന്യൂ ഡൽഹി: മെയ് 3, 2023
ജവഹർ നവോദയ വിദ്യാലയങ്ങൾക്കായുള്ള 2022-23 വർഷത്തെ 24-ാമത് ദേശീയ യൂത്ത് പാർലമെന്റ് മത്സരത്തിന്റെ സമ്മാന വിതരണ ചടങ്ങ് 2023 മെയ് 4 വ്യാഴാഴ്ച ന്യൂഡൽഹിയിലെ പാർലമെന്റ് ഹൗസ് കോംപ്ലക്സിൽ നടക്കും. കേന്ദ്ര സാംസ്കാരിക, പാർലമെന്ററി കാര്യ സഹമന്ത്രി ശ്രീ അർജുൻ റാം മേഘ്വാൾ ചടങ്ങിൽ അധ്യക്ഷത വഹിക്കുകയും മത്സരത്തിലെ മികച്ച പ്രകടനത്തിന് വിജയിച്ച വിദ്യാർത്ഥികൾക്കും വിദ്യാലയങ്ങൾക്കും സമ്മാനങ്ങൾ വിതരണം ചെയ്യുകയും ചെയ്യും.
ഈ അവസരത്തിൽ, ജവഹർ നവോദയ വിദ്യാലയങ്ങൾക്കായുള്ള 2022-23 ലെ 24-ാമത് ദേശീയ യൂത്ത് പാർലമെന്റ് മത്സരത്തിൽ ഒന്നാം സ്ഥാനം നേടിയ പശ്ചിമ ബംഗാളിലെ ജവഹർ നവോദയ വിദ്യാലയത്തിലെ  വിദ്യാർത്ഥികൾ യൂത്ത് പാർലമെന്റിന്റെ പ്രകടനം ആവർത്തിക്കും .
പാർലമെന്ററി കാര്യ മന്ത്രാലയം കഴിഞ്ഞ 26 വർഷമായി ജവഹർ നവോദയ വിദ്യാലയങ്ങളിൽ യൂത്ത് പാർലമെന്റ് മത്സരങ്ങൾ സംഘടിപ്പിച്ച് വരുന്നു. ജവഹർ നവോദയ വിദ്യാലയങ്ങൾക്കായുള്ള ദേശീയ യൂത്ത് പാർലമെന്റ് മത്സരത്തിന്റെ പദ്ധതി പ്രകാരം, ഈ പരമ്പരയിലെ 24-ാമത് മത്സരം 2022-23 കാലയളവിൽ നവോദയ വിദ്യാലയ സമിതിയുടെ 8 മേഖലകളിലായി ഇന്ത്യയിലുടനീളമുള്ള 80 വിദ്യാലയങ്ങൾക്കിടയിൽ സംഘടിപ്പിച്ചു.
യുവതലമുറയിൽ അച്ചടക്കം, വൈവിധ്യമാർന്ന അഭിപ്രായങ്ങളോടുള്ള സഹിഷ്ണുത, നീതിപൂർവകമായ കാഴ്ചപ്പാടുകൾ, ജനാധിപത്യ ജീവിതരീതിയുടെ മറ്റ് ഗുണങ്ങൾ എന്നിവ വളർത്തിയെടുക്കുക എന്നതാണ് യൂത്ത് പാർലമെന്റ് പദ്ധതി ലക്ഷ്യമിടുന്നത്. കൂടാതെ, പാർലമെന്റിന്റെ സമ്പ്രദായങ്ങളും നടപടിക്രമങ്ങളും, ചർച്ചകളുടെയും സംവാദത്തിന്റെയും സാങ്കേതികതകൾ എന്നിവയെക്കുറിച്ച് വിദ്യാർത്ഥികളെ പരിചയപ്പെടുത്തുകയും അവരിൽ ആത്മവിശ്വാസം, നേതൃത്വഗുണം, പ്രഭാഷണ മികവ് എന്നിവ വളർത്തിയെടുക്കുന്നതിനും പദ്ധതി ലക്ഷ്യമിടുന്നു.
മത്സരത്തിൽ ഒന്നാമതെത്തിയതിനുള്ള റണ്ണിംഗ് പാർലമെന്ററി ഷീൽഡും ട്രോഫിയും പശ്ചിമ ബംഗാളിലെ  നദിയയിലുള്ള ജവഹർ നവോദയ വിദ്യാലയത്തിന് നൽകും. കൂടാതെ, അതത് മേഖലയിൽ ഒന്നാമതെത്തിയ 7 വിദ്യാലയങ്ങൾക്ക് മന്ത്രി മെറിറ്റ് ട്രോഫികളും സമ്മാനിക്കും.
RRTN/SKY
(Visitor Counter : 67
ഉപരാഷ്ട്രപതിയുടെ കാര്യാലയം
കോവിഡ് കേസുകളിലെ പുതിയ കുതിച്ചുചാട്ടം കൈകാര്യം ചെയ്യുന്നതിൽ അടിയന്തര ശ്രദ്ധ വേണമെന്ന് ഉപരാഷ്ട്രപതി
ന്യൂ ഡൽഹി: ജനുവരി 5, 2021
കൊവിഡ് കേസുകളുടെ പുതിയ കുതിച്ചുചാട്ടത്തെ നേരിടാനും ഭൂതകാലത്തിൽ നിന്നുള്ള പാഠങ്ങൾ പ്രയോഗിക്കാനും അടിയന്തര ശ്രദ്ധ വേണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് ആഹ്വാനം ചെയ്തു. മാസ്ക് ധരിക്കുക, ശാരീരിക അകലം പാലിക്കുക, വാക്സിനേഷൻ എടുക്കുക എന്നിവ ഉൾപ്പെടെ എല്ലാ സമയത്തും കോവിഡ് പ്രോട്ടോക്കോൾ പാലിക്കണമെന്നും അദ്ദേഹം എല്ലാവരോടും അഭ്യർത്ഥിച്ചു.
പുതുതായി വാക്സിൻ എടുക്കാൻ അർഹരായ പ്രായത്തിലുള്ള കുട്ടികൾക്ക് എത്രയും വേഗം വാക്സിനേഷൻ എടുക്കണമെന്ന് അവരുടെ രക്ഷിതാക്കളോട് ശ്രീ നായിഡു അഭ്യർത്ഥിച്ചു. പൊതുബോധമുള്ള വ്യക്തികളോടും, വിവിധ സാമൂഹിക സംഘങ്ങളോടും, മെഡിക്കൽ പ്രൊഫഷണലുകളോടും സർക്കാരിനോടും കഴിയുന്നത്ര ആളുകളിലേക്ക് എത്തിച്ചേരാനും വാക്സിൻ എടുക്കാനുള്ള മടിയിൽ നിന്നും അത്തരം ആളുകളെ മുക്തരാക്കാനും അദ്ദേഹം ആഹ്വാനം ചെയ്തു.
അമേരിക്കൻ അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യൻ ഒറിജിൻ  സംഘടിപ്പിച്ച 15-ാമത് ഗ്ലോബൽ ഹെൽത്ത് സമ്മിറ്റിനുള്ള റെക്കോർഡ് ചെയ്ത ഉദ്ഘാടന സന്ദേശത്തിൽ സംസാരിക്കവെ, അടുത്തിടെ അംഗീകരിച്ച കോർബെവാക്സ്, കോവോവാക്സ് വാക്സിനുകൾ നിർമ്മിക്കുന്നതിന് ഇന്ത്യൻ സ്ഥാപനങ്ങൾ യുഎസ് ആസ്ഥാനമായുള്ള വിവിധ സ്ഥാപനങ്ങളുമായി സഹകരിച്ചതായി ഉപരാഷ്ട്രപതി ചൂണ്ടിക്കാട്ടി
ഗ്രാമങ്ങളിലേക്കും വിദൂര പ്രദേശങ്ങളിലേക്കും ആരോഗ്യ സേവനങ്ങൾ മികച്ച രീതിയിൽ എത്തിച്ചേരുന്നതിന് ടെലി ഹെൽത്തിന്റെയും മറ്റ് സാങ്കേതിക പരിഹാരങ്ങളുടെയും ഉപയോഗം സംബന്ധിച്ച സാധ്യതകൾ പരിശോധിക്കാനും ശ്രീ നായിഡു നിർദ്ദേശിച്ചു. ഇക്കാര്യത്തിൽ, ഇന്ത്യയിലെ നിരവധി ഹെൽത്ത്-ടെക് സ്റ്റാർട്ടപ്പുകളുടെ സ്വാഗതാർഹമായ പ്രവണത അദ്ദേഹം ചൂണ്ടിക്കാണിക്കുകയും ഗ്രാമപ്രദേശങ്ങളിൽ അവരുടെ ആരോഗ്യ സംരക്ഷണ സേവനങ്ങൾ വർദ്ധിപ്പിക്കാൻ നിർദ്ദേശിക്കുകയും ചെയ്തു.
RRTN/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി സിആർപിഎഫ് സേനാംഗങ്ങൾക്ക് റെയ്സിംഗ് ഡേ ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി എല്ലാ സിആർപിഎഫ് ജവാന്മാർക്കും അവരുടെ കുടുംബങ്ങൾക്കും സേന രൂപീകരണ ദിനത്തിൽ ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
"എല്ലാ സി ആർ പി എഫ് ഉദ്യോഗസ്ഥർക്കും അവരുടെ കുടുംബങ്ങൾക്കും റെയ്സിംഗ് ഡേ ആശംസകൾ. ഈ സേന അതിന്റെ അചഞ്ചലമായ ധൈര്യത്തിനും വിശിഷ്ട സേവനത്തിനും വേറിട്ടുനിൽക്കുന്നു. സുരക്ഷാ വെല്ലുവിളികളായാലും മാനുഷിക വെല്ലുവിളികളായാലും അവ നേരിടുന്നതിൽ സിആർപിഎഫിന്റെ പങ്ക് പ്രശംസനീയമാണ്."
ആരോഗ്യ, കുടുംബക്ഷേമ മന്ത്രാലയം
കോവിഡ് -19: പുതിയ വിവരങ്ങള്
രോഗമുക്തി നിരക്ക് 58.67% ആയി മെച്ചപ്പെട്ടു
രോഗമുക്തി നേടിയവരും ചികില്സയില് തുടരുന്നവരും തമ്മിലുള്ള വ്യത്യാസം 1,11,602 ആയി വര്ദ്ധിച്ചു
രാജ്യത്ത് കോവിഡ്-19 രോഗമുക്തി നേടിയവരും ചികില്സയിലുള്ളവരും തമ്മിലുള്ള അന്തരം ഇന്നത്തെ കണക്കനുസരിച്ച് 1,11,602 ആണ്. ഇതുവരെ 3,21,722 പേര്ക്ക് കോവിഡ് -19 ഭേദമായി. രോഗമുക്തി നിരക്ക് 58.67 ശതമാനമാണ്.
കഴിഞ്ഞ 24 മണിക്കൂറിനുള്ളില് രാജ്യത്ത് മൊത്തം 12,010 കോവിഡ് -19 രോഗികള് സുഖം പ്രാപിച്ചു.
നിലവില് 2,10,120 പേരാണ് രാജ്യത്ത് കോവിഡ്-19 ബാധിച്ച് ചികില്സയിലുള്ളത്.
COVID-19 പരിശോധനാ സൗകര്യമുള്ള 1047 ലാബുകള് ഇന്ത്യയിലുണ്ട്. ഗവണ്മെന്റ് മേഖലയില് 760 ഉം സ്വകാര്യ മേഖലയില് 287 ലാബുകളും ഇതില് ഉള്പ്പെടുന്നു.
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 567 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 393 
• CBNAAT അടിസ്ഥാനമാക്കിയുള്ളവ: 87 
രാജ്യത്ത് ഇതുവരെ പരിശോധിച്ച മൊത്തം സാമ്പിളുകളുടെ എണ്ണം 83,98,362 എണ്ണമാണ്. ഇന്നലെ 1,70,560 സാമ്പിളുകള് പരിശോധിച്ചു
COVID-19 അനുബന്ധ സാങ്കേതിക പ്രശ്നങ്ങള്, മാര്ഗ്ഗനിര്ദ്ദേശങ്ങള്, ഉപദേശങ്ങള് എന്നിവയെക്കുറിച്ചുള്ള ആധികാരികവും പുതുക്കിയതുമായി എല്ലാ വിവരങ്ങള്ക്കും പതിവായി സന്ദര്ശിക്കുക: https://www.mohfw.gov.in/
COVID-19 മായി ബന്ധപ്പെട്ട സാങ്കേതിക ചോദ്യങ്ങള് technquery.covid19[at]gov[dot]in ലും ncov2019[at]gov[dot]in, അയക്കാം.
COVID-19മായി ബന്ധപ്പെട്ട എന്തെങ്കിലും ചോദ്യങ്ങളുണ്ടെങ്കില്, ദയവായി ആരോഗ്യ-കുടുംബക്ഷേമ മന്ത്രാലയ ഹെല്പ്പ്ലൈന് നമ്പറില് വിളിക്കുക .: + 91-11-23978046 അല്ലെങ്കില് 1075 . COVID-19 ലെ സംസ്ഥാനങ്ങളുടെ / യുടികളുടെ ഹെല്പ്പ്ലൈന് നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdf ല് ലഭ്യമാണ്.
പ്രധാനമന്ത്രിയുടെ ഓഫീസ്
ഗുജറാത്ത് ഹൈക്കോടതിയുടെ വജ്രജൂബിലി ആഘോഷങ്ങള്ക്കു തുടക്കം കുറിച്ച ചടങ്ങിനെ പ്രധാനമന്ത്രി അഭിസംബോധന ചെയ്തു
ഗുജറാത്ത് ഹൈക്കോടതിയുടെ വജ്രജൂബിലി ആഘോഷങ്ങള്ക്കു തുടക്കം കുറിച്ചുകൊണ്ട് നടന്ന ചടങ്ങിനെ വിഡിയോ കോണ്ഫറണ്സിങ്ങിലൂടെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്തു. ഹൈക്കോടതിയുടെ 60 -ാം വാര്ഷിക സ്മാരകമായി ഇറക്കിയ തപാല് സ്റ്റാമ്പ് അദ്ദേഹം പ്രകാശനം ചെയ്യുകയും ചെയ്തു. കേന്ദ്ര നിയമ നീതി വകുപ്പ് മന്ത്രി, സുപ്രിം കോടതിയിലെയും ഗുജറാത്ത് ഹൈക്കോടതിയിലെയും ജഡ്ജിമാര്, ഗുജറാത്ത് മുഖ്യ മന്ത്രി, നിയമ മേഖലയില് പ്രവര്ത്തിക്കുന്നവര് തുടങ്ങി വിശിഷ്ട വ്യക്തിത്വങ്ങള് ചടങ്ങില് സന്നിഹിതരായിരുന്നു.
ഇന്ത്യന് നീതിന്യായ സംവിധാനത്തിനും ഇന്ത്യന് ജനാധിപത്യത്തിനും ഈ കോടതിയും ഇവിടുത്തെ അഭിഭാഷകരും കഴിഞ്ഞ 60 വര്ഷമായി നല്കിവരുന്ന പണ്ഡിതോചിതമായ സംഭാവനകളെ തദവസരത്തില് പ്രസംഗിക്കവെ പ്രധാനമന്ത്രി വാഴ്ത്തി.
ഭരണഘടനയുടെ ജീവ ശക്തി എന്ന നിലയില് നീതിന്യായ വ്യവസ്ഥ അതിന്റെ ഉത്തരവാദിത്വം പൂര്ണമായും നിറവേറ്റുന്നുണ്ട് എന്ന് പ്രധാനമന്ത്രി പ്രസ്താവിച്ചു. ഭരണഘടനയെ ക്രിയാത്മകമായും സത്യസന്ധമായും വ്യാഖ്യാനിച്ചുകൊണ്ട് നീതിന്യായ വ്യവസ്ഥ അതിനെ ശാക്തീകരിക്കുന്നു. പൗരന്മാരുടെ അവകാശങ്ങളുടെയും സ്വാതന്ത്ര്യത്തിന്റെയും മേഖലകളില് സ്വന്തം പങ്ക് നിറവേറ്റി അത് നിയമവാഴ്ച്ചയെ സേവിക്കുന്നു.
നിയമവാഴ്ച്ച എന്ന സങ്കല്പമാണ് നമ്മുടെ സംസ്കാരത്തിന്റെയും സാമൂഹിക ചട്ടക്കൂടിന്റെയും അടിസ്ഥാനം. സദ്ഭരണത്തിന്റെയും അടിസ്ഥാനം അതാണ്. നമ്മുടെ സ്വാതന്ത്ര്യ സമരത്തിലേയ്ക്ക് ധാര്മിക ശക്തിയെ സന്നിവേശിപ്പിച്ചത് ഇതാണ്. ഇന്ത്യന് ഭരണഘടനാ പിതാക്കന്മാര് ഇതിനെ പരമോന്നത സ്ഥാനത്തു പ്രതിഷ്ഠിച്ചു. ഭരണഘടനയുടെ ആമുഖം തന്നെ ഈ പ്രതിജ്ഞയുടെ സാക്ഷാത്ക്കാരമാണ്. ഈ പ്രധാന തത്വത്തിന് നീതിനായ വ്യവസ്ഥ എന്നും ഊര്ജ്ജവും ദിശാബോധവും നല്കിയിട്ടുണ്ട്. നിയമ പാലനത്തിന്റെ അടിസ്ഥാന ലക്ഷ്യങ്ങള് സാക്ഷാത്ക്കരിക്കുന്നതില് കോടതി വഹിക്കുന്ന പങ്കിനെ പ്രധാനമന്ത്രി പ്രകീര്ത്തിച്ചു. സമൂഹത്തിന്റെ ഏറ്റവും താഴെ തട്ടിലുള്ള വ്യക്തികള്ക്കും യഥാസമയത്ത് തന്നെ നീതി ഉറപ്പ് നല്കുന്ന ലോക നിലവാരത്തിലുള്ള നീതിന്യായ വ്യവസ്ഥിതി നടപ്പിലാക്കുന്നതിനുള്ള ഉത്തരവാദിത്വം കോടതിയുടെയും ഭരണാധികാരികളുടെതുമാണ് എന്ന് അദ്ദേഹം ഊന്നിപ്പറഞ്ഞു.
കോവിഡ് മഹാമാരിയുടെ ദുര്ഘട സമയത്ത് കോടതി പ്രദര്ശിപ്പിച്ച അര്പ്പണമനോഭാവത്തെ പ്രധാനമന്ത്രി പുകഴ്ത്തി. കൊറോണ കാലത്ത് വിഡിയോ കോണ്ഫറണ്സിംങ്, എസ്എംഎസുകള്, കേസുകളുടെ ഇ - ഫയലിംങ് തുടങ്ങിയവ വഴിയും ഇമെയില് കേസ് സ്റ്റാറ്റസ് വഴിയും രാജ്യത്ത് കോടതി പ്രവര്ത്തനങ്ങള് മുന്നോട്ടു കൊണ്ടുപോകാന് സാധിക്കുമെന്ന് ആദ്യമായി കാണിച്ചു തന്നത് ഗുജറാത്ത് ഹൈക്കോടതിയാണ്. യൂ ട്യൂബിലും വെബ്സൈററിലും കോടതിയുടെ വിധികളും ഉത്തരവുകളും പ്രദര്ശിപ്പിക്കുന്നതിന് കോടതി തുടക്കമിട്ടു. ഗുജറാത്ത് ഹൈക്കോടതിയാണ് കോടതി നടപടികള് ആദ്യമായി ലൈവായി സാമൂഹിക മാധ്യമങ്ങളില് പ്രദര്ശിപ്പിച്ചു തുടങ്ങിയത്. നിയമ മന്ത്രാലയത്തിന്റെ ഇ കോര്ട്ട് ഇന്റഗ്രേറ്റഡ് മിഷന് മോഡ് പ്രൊജക്ട് മുന്നോട്ടു വച്ച ഡിജിറ്റല് ഇന്ഫ്രാസ്ട്രക്ച്ചര് എല്ലാ കോടതികളും വളരെ വേഗത്തില് സ്വീകരിച്ചതില് പ്രധാനമന്ത്രി സംതൃപ്തി പ്രകടിപ്പിച്ചു. ഇതുവരെ രാജ്യത്തെ 18000 കോടതികള് കമ്പ്യൂട്ടറൈസ് ചെയ്തതായി ശ്രീ മോദി അറിയിച്ചു. ടെലി കോണ്ഫറണ്സിങ്ങിനും വിഡിയോ കോണ്ഫറണ്സിങ്ങിനും സുപ്രിം കോടതി നിയമസാധുത നല്കിയതോടെ ഇലക്ടോണിക് - നടപടിക്രമങ്ങള്ക്ക് പുതിയ വേഗത കൈവന്നിട്ടുണ്ടെന്നും പ്രധാനമന്ത്രി ചൂണ്ടിക്കാട്ടി.
വാര്ത്താവിതരണ പ്രക്ഷേപണ മന്ത്രാലയം
പി ഐ ബി കേരള അഡീഷണൽ ഡയറക്ടർ ജനറലായി വി.പളനിച്ചാമി ചുമതലയേറ്റു
കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള, തിരുവനന്തപുരത്തെ പ്രസ്സ് ഇൻഫർമേഷൻ ബ്യൂറോ യുടെയും റീജ്യണൽ ഔട്ട് റീച്ച് ബ്യൂറോയുടെയും അഡീഷണൽ ഡയറക്ടർ ജനറൽ ആയി ശ്രീ വി. പളനിച്ചാമി ഐ.ഐ.എസ് ചുമതലയേറ്റു. ഇതിനുമുൻപ് ചെന്നൈ ഓൾ ഇന്ത്യ റേഡിയോ, വാർത്താ വിഭാഗം മേധാവി ആയിരുന്നു. 1995 ഇന്ത്യൻ ഇൻഫർമേഷൻ സർവീസ് ബാച്ചിലെ ഉദ്യോഗസ്ഥനായ ശ്രീ പളനിച്ചാമി നേരത്തെ ന്യൂഡൽഹി പ്രസ്സ് ഇൻഫർമേഷൻ ബ്യൂറോ യിലും, ചെന്നൈ സെൻട്രൽ ബോർഡ് ഓഫ് ഫിലിം സർട്ടിഫിക്കേഷനിൽ റീജ്യണൽ ഓഫീസർ ആയും സേവനമനുഷ്ഠിച്ചിട്ടുണ്ട്. നാഷണൽ എയ്ഡ്സ് കൺട്രോൾ ഓർഗനൈസേഷന്റെ ഐ.ഇ.സി ഡിവിഷൻ മേധാവിയും ആയിരുന്നു. ബംഗളൂരു ഐ.ഐ.എമ്മിൽ നിന്നുള്ള ബിരുദധാരിയായ ശ്രീ പളനിച്ചാമി പബ്ലിക് പോളിസിയിൽ അമേരിക്കയിലെ സൈറ ക്യൂസ് സർവ്വകലാശാല, ഓസ്ട്രേലിയയിലെ ബ്രിസ്ബെയ്നിലെ ക്യൂൻസ്ലാൻഡ് യൂണിവേഴ്സിറ്റി ഓഫ് ടെക്നോളജി, യുഎസിലെ ബെർക്കിലിയിലുള്ള യൂണിവേഴ്സിറ്റി ഓഫ് കാലിഫോർണിയ എന്നിവിടങ്ങളിൽനിന്നും പരിശീലനം നേടിയിട്ടുണ്ട്.
പ്രധാനമന്ത്രിയുടെ ഓഫീസ്
രാഷ്ട്രപതിയോടുള്ള ആദരസൂചകമായി പ്രധാനമന്ത്രി അത്താഴ വിരുന്നൊരുക്കി
രാഷ്ട്രപതി ശ്രീ രാംനാഥ് കോവിന്ദിനോടുള്ള ബഹുമാനാര്ത്ഥം പ്രധാനമന്ത്രി ശ്രീ നരേന്ദ്ര മോദി ഇന്ന് അത്താഴ വിരുന്ന് സംഘടിപ്പിച്ചു.
പ്രധാനമന്ത്രി ട്വീറ്റ് ചെയ്തു:
'രാഷ്ട്രപതി കോവിന്ദ് ജിയോടുള്ള ആദരസൂചകമായി അത്താഴ വിരുന്ന് സംഘടിപ്പിച്ചു. ശ്രീമതി ദ്രൗപതി മുര്മു ജി, വെങ്കയ്യ ജി, മന്ത്രിമാരുള്പ്പെടെയുള്ള മറ്റ് ബഹുമാനപ്പെട്ട വിശിഷ്ട വ്യക്തികള് പങ്കെടുത്തു. താഴെത്തട്ടിലുള്ള നിരവധി വിജയികള്, പത്മ അവാര്ഡ് ജേതാക്കള്, ആദിവാസി സമുദായ നേതാക്കള് എന്നിവരെ അത്താഴ വിരുന്നില് ക്ഷണിച്ചതില് സന്തോഷമുണ്ട്.'
'രാഷ്ട്രപതി രാം നാഥ് കോവിന്ദിന്റെ ബഹുമാനാര്ത്ഥം സംഘടിപ്പിച്ച അത്താഴ വിരുന്നിന്റെ ചില കാഴ്ചകള് കൂടി.'
--ND--
Hosted a dinner in honour of President Kovind Ji. Smt. Droupadi Murmu Ji, Venkaiah Ji, other esteemed dignitaries including Ministers were present. We were also glad to welcome several grassroots level achievers, Padma awardees, tribal community leaders and others at the dinner. pic.twitter.com/Do9j2hneYK
— Narendra Modi  July 22, 2022
(Some more glimpses from the dinner in the honour of President Kovind. pic.twitter.com/8yjDckBuqr
— Narendra Modi  July 22, 2022
പ്രത്യേക സേവനങ്ങളും ഫീച്ചറുകളും
2026-27 ഓടെ സാങ്കേതിക മേഖലയുടെ സംഭാവന ജിഡിപിയുടെ 20 ശതമാനത്തിലധികമാകും : കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ
സാങ്കേതിക മേഖലയുടെ സംഭാവന 2026-27 ഓടെ ജിഡിപിയുടെ 20 ശതമാനത്തിലധികമാകുമെന്ന് കേന്ദ്ര ഇലക്ട്രോണിക്സ് & ഇൻഫർമേഷൻ ടെക്നോളജി, നൈപുണ്യ വികസന & സംരംഭകത്വ സഹമന്ത്രി ശ്രീ രാജീവ് ചന്ദ്രശേഖർ പറഞ്ഞു. ഈ വർഷത്തെ യുപിഎസ്സി സിവിൽ സർവീസ് പരീക്ഷയിൽ വിജയിച്ചവരെ അനുമോദിക്കുന്നതിനായി സങ്കൽപ് ഐഎഎസ് - കേരള ചാപ്റ്റർ തിരുവനന്തപുരത്ത് സംഘടിപ്പിച്ച 'സാദരം-2023' പരിപാടിയിൽ മുഖ്യപ്രഭാഷണം നടത്തുകയായിരുന്നു അദ്ദേഹം. സാങ്കേതികവിദ്യയുടെയും നൂതനാശയങ്ങളുടെയും പ്രഭാവം ഇപ്പോൾ സമ്പദ്വ്യവസ്ഥയിലും ജീവിതശൈലിയിലും ഗവൺമെന്റിലും തുടങ്ങി എല്ലാ മേഖലകളിലും കാണാനാകുമെന്നും മന്ത്രി പറഞ്ഞു.
ജനങ്ങളുടെ ആനുകൂല്യങ്ങൾ ചോർച്ചയില്ലാതെ അവരിലേക്ക് എത്തുന്നുണ്ടെന്ന് കേന്ദ്ര ഗവൺമെന്റ് ഉറപ്പാക്കുന്നുവെന്നും കേന്ദ്ര സഹമന്ത്രി പറഞ്ഞു. ഇന്ത്യയുടെ സാമ്പത്തിക വളർച്ചയും വികസനവും ഒരു കുതിപ്പിന്റെ വക്കിലാണെന്നും രാജ്യത്തിന്റെ വളർച്ചയെ മുന്നോട്ട് നയിക്കുവാൻ പ്രധാന പങ്ക് വഹിക്കാനാകുമെന്നും ഈ വർഷം സിവിൽ സർവീസ് പരീക്ഷയിൽ വിജയിച്ചവരോട് അദ്ദേഹം പറഞ്ഞു . ഡിജിറ്റൽ മാധ്യമങ്ങളുടെ വരവോടെ, സുതാര്യതയും സൂക്ഷ്മപരിശോധനയും വർധിച്ചുവെന്നും അതിനാൽ യുവ സിവിൽ സർവീസുകാരിൽ നിന്ന് കൂടുതൽ പ്രതീക്ഷകളുണ്ടെന്നും അദ്ദേഹം പറഞ്ഞു. ഇത് മികച്ച പ്രകടനം നടത്താൻ അവരെ പ്രാപ്തരാക്കുമെന്നും കേന്ദ്ര സഹമന്ത്രി പറഞ്ഞു.
NS
(Visitor Counter : 36
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 43.51 കോടി പിന്നിട്ടു
രോഗമുക്തി നിരക്ക് 97.35 ശതമാനം
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 39,361പേർക്ക്
രാജ്യത്ത് ചികിത്സയിലുള്ളവരുടെ എണ്ണം 4,11,189; ചികിത്സയിലുള്ളത് ആകെ രോഗബാധിതരുടെ 1.31%
പ്രതിദിന രോഗസ്ഥിരീകരണ നിരക്ക്  തുടർച്ചയായി 49-ാം ദിവസവും 5 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 43.51 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 52,95,458 സെഷനുകളിലൂടെ ആകെ 43,51,96,001 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 18,99,874 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,02,87,343
രണ്ടാം ഡോസ് 77,06,397
മുന്നണിപ്പോരാളികൾ
ഒന്നാം ഡോസ് 1,78,56,000
രണ്ടാം ഡോസ് 1,08,45,879
18-44 പ്രായപരിധിയിലുള്ളവർ
ഒന്നാം ഡോസ് 13,91,72,057
രണ്ടാം ഡോസ് 62,18,541
45-59 പ്രായപരിധിയിലുള്ളവർ
ഒന്നാം ഡോസ് 10,09,68,508
രണ്ടാം ഡോസ് 3,45,89,799
60നുമേൽ പ്രായമുള്ളവർ
ഒന്നാം ഡോസ് 7,35,18,799
രണ്ടാം ഡോസ് 3,40,32,678
ആകെ 43,51,96,001
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,05,79,106 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 35,968 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.35%.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 39,361 പേർക്കാണ്.
തുടർച്ചയായ 29-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തി ന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,11,189 പേരാണ്. ഇത് രാജ്യത്തെ ആകെ രോഗബാധിതരുടെ 1.31% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,54,444 പരിശോധനകൾ നടത്തി. ആകെ 45.74 കോടി  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.31 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 3.41 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 49-ാം ദിവസവും 5 ശതമാനത്തിൽ താഴെ തുടരുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ മൻ കി ബാത്തിന് ഒൻപത് വർഷം തികയുന്നു
പ്രധാനമന്ത്രി ശ്രീ നരേന്ദ്രമോദി തന്റെ പ്രതിമാസ റേഡിയോ പരിപാടിയായ മൻ കി ബാത്തിന് ഇന്ന് ഒമ്പത് വർഷം തികയുമ്പോൾ മൻ കി ബാത്തിൽ ഉൾപ്പെടുത്തിയിട്ടുള്ള ചില വിഷയങ്ങളും അവയുടെ സാമൂഹിക സ്വാധീനവും ഉയർത്തിക്കാട്ടുന്ന ഒരു പഠനം പങ്കുവെച്ചു.
സ്റ്റേറ്റ് ബാങ്ക് ഓഫ് ഇന്ത്യയും ഐഐഎം ബംഗളൂരുവും ചേർന്ന് നടത്തിയ ഗവേഷണ പഠനത്തിൽ പ്രധാനമന്ത്രിയുടെ മൻ കി ബാത്തിന്റെ 105 എപ്പിസോഡുകളുടെ സ്വാധീനം വിശകലനം ചെയ്തിട്ടുണ്ട്.
എക്സിൽ പ്രധാനമന്ത്രി പോസ്റ്റ് ചെയ്തു:
"ഇന്ന്, മൻ കി ബാത്തിന് 9 വർഷം തികയുമ്പോൾ, സ്റ്റേറ്റ് ഓഫ് ബാങ്ക് ഓഫ് ഇന്ത്യയും ബെംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റും നടത്തിയ രസകരമായ ഒരു പഠനം ഇതാ, അതിൽ ഉൾപ്പെടുത്തിയിരിക്കുന്ന ചില പ്രമേയവും അവയുടെ സാമൂഹിക സ്വാധീനവും എടുത്തുകാണിക്കുന്നു. നമ്മൾ ഈ മാധ്യമത്തിലൂടെ പങ്കുവച്ച ജീവിതയാത്രകളും കൂട്ടായ പരിശ്രമങ്ങളും അതിശയകരമാണ് ."
പ്രധാനമന്ത്രിയുടെ ഓഫീസ്
2023 ഒക്ടോബര് 1 ന് ശ്രമദാനത്തില് പങ്കു ചേരാന് പ്രധാനമന്ത്രി പൗരന്മാരോട് അഭ്യര്ത്ഥിച്ചു
ശുചിത്വ ഭാരതത്തിന്റെ ഭാഗമായി ഒക്ടോബര് 1 ന് രാവിലെ 10നു ശുചീകരണ ശ്രമദാനത്തില് പങ്കു ചേരാന് പ്രധാനമന്ത്രി ശ്രീ നരേന്ദ്ര മോദി പൗരന്മാരോട് അഭ്യര്ത്ഥിച്ചു.
ഒക്ടോബര് ഒന്നിന് രാവിലെ 10ന് ഒരു സുപ്രധാന ശുചിത്വ സംരംഭത്തിനായി നാം ഒത്തുചേരുന്നു എന്ന് ശുചിത്വ ഭാരതം അര്ബന്റെ എക്സില് പോസ്റ്റ് പങ്കിട്ടുകൊണ്ട് പ്രധാനമന്ത്രി പറഞ്ഞു. '' ശുചിത്വ ഭാരതം ഒരു പങ്കിട്ട ഉത്തരവാദിത്തമാണ്, എല്ലാ ശ്രമങ്ങളും വിലമതിക്കപ്പെടുകയും ചെയ്യും. ശുചിത്വമുള്ള ഒരു ഭാവിയിലേക്ക് നയിക്കാനുള്ള ഈ മഹത്തായ ഉദ്യമത്തില് ചേരുക'' പ്രധാനമന്ത്രി ആഹ്വാനം ചെയ്തു.
NS
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഖാർച്ചി പൂജ ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ഖാർച്ചി പൂജ ആശംസകൾ അറിയിച്ചു.
ത്രിപുര മുഖ്യമന്ത്രി പ്രൊഫ.  മണിക് സാഹയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"ഖാർച്ചി പൂജ ആശംസകൾ. ചതുർദശ ദേവതയുടെ അനുഗ്രഹം എപ്പോഴും എല്ലാവർക്കും ഉണ്ടായിരിക്കട്ടെ എന്ന് ഞാൻ പ്രാർത്ഥിക്കുന്നു. നമുക്ക് ചുറ്റും സമാധാനവും സമൃദ്ധിയും ഉണ്ടാകട്ടെ.
(ND
രാജ്യരക്ഷാ മന്ത്രാലയം
പ്രതിരോധമന്ത്രി രാജ് നാഥ് സിങ് പ്രതിരോധ സേന മേധാവിയുമായും മൂന്ന് സേനാ തലവന്മാരുമായും ലഡാക്ക് അതിര്ത്തിയിലെ സാഹചര്യം വിലയിരുത്തി
(ലഡാക്ക് അതിര്ത്തിയിലെ നിലവിലെ സാഹചര്യം ഇന്ന് രാവിലെ പ്രതിരോധമന്ത്രി ശ്രീ രാജ്നാഥ് സിംഗ് വിലയിരുത്തി. ന്യൂഡല്ഹിയിലെ സൗത്ത് ബ്ലോക്കില് നടന്ന യോഗത്തില് പ്രതിരോധ സേനാ മേധാവിയും സേനാകാര്യ വകുപ്പ്
സെക്രട്ടറിയുമായ ജനറല് ബിപിന് റാവത്ത്, കരസേനാ മേധാവി ജനറല് എം.എം. നരവനെ, നാവികസേനാ മേധാവി അഡ്മിറല് കരംബീര് സിങ്, വ്യോമസേനാ മേധാവി എയര് ചീഫ് മാര്ഷല് ആര് കെ എസ് ഭദുരിയ എന്നിവര് സംബന്ധിച്ചു.
ഗല്വാന് അതിര്ത്തിയില് നടന്ന സംഘര്ഷത്തില് സേനാംഗങ്ങള്ക്ക് ജീവന് നഷ്ടമായത് അസ്വസ്ഥത ഉളവാക്കുന്നതും വേദനാ ജനകവുമാണെന്ന് ശ്രീ രാജ്നാഥ് സിംഗ് പിന്നീട് ട്വിറ്റര് സന്ദേശത്തില് കുറിച്ചു. അതിര്ത്തിയിലെ ജവാന്മാര്, തങ്ങളുടെ ഉത്തരവാദിത്വം നിറവേറ്റാന് അസാധാരണമായ ധൈര്യം പ്രദര്ശിപ്പിച്ചു, ജീവത്യാഗം വരിക്കുകയായിരുന്നു. അവരുടെ ത്യാഗവും ധീരതയും രാജ്യം ഒരിക്കലും വിസ്മരിക്കില്ല. ഈ ദുഃഖകരമായ വേളയില് ജീവന് ത്യജിച്ച സൈനികരുടെ കുടുംബത്തോടൊപ്പം രാജ്യം തോളോട് തോള് ചേര്ന്ന് നില്ക്കണം. രാജ്യത്തിന്റെ ധീരപുരുഷന്മാരുടെ സ്ഥൈര്യത്തില് നാം അഭിമാനിക്കുന്നു എന്നും ശ്രീ രാജ്നാഥ് സിങ് ട്വിറ്റര് സന്ദേശത്തില് പറഞ്ഞു.